als_Latn dik_Latn sag_Latn
Opozita e bashkuar, mesa duket është përçarë. Aleatët e kryetarit të Partisë Demokratike, Lulzim Basha, mesa duket janë të ndarë për sa i përket kërkesës thelbësore të kryeopozitarit për një qeveri teknike për garantimin e zgjedhjeve të lira e të ndershme.
Në një prononcim për gazetën “Sot”, kreu i Partisë Republikane, Fatmir Mediu, kreu i Partisë Demokristiane, Nard Ndoka, kryetari i Partisë Agrare Ambientaliste, Agron Duka dhe kreu i Partisë Lëvizja për Zhvillim Kombëtar, Dashamir Shehi, kanë dhënë opinione të ndryshme rreth kërkesës për qeveri teknike. Kryerepublikani Mediu është shprehur se zmbrapsja nga qeveria teknike do të mendohet vetëm në rast se kryeministri do të pranojë paketën e eurodeputetit McAllister.
“Mendoj se kjo gjë duhet të mendohet atëherë kur kryeministri të ndajë mendjen se çdo të bëjë me ofertat e tij për të arritur rrugën e dialogut. Nëse do të pranonte propozimet e ndërkombëtarëve të bëra më 25 prill, atëherë do të mendonim nëse do të kërkonim ose jo më qeverinë teknike si kushtin tonë të vetëm”, është shprehur ai. Mendim të përafërt me atë ka dhënë edhe kryetari i partisë Agrare Ambientaliste, Agron Duka. Ai theksoi se të dyja palët duhet të lëshojnë nga vetja për të gjetur rrugëzgjidhjen e daljes nga kriza që ka pllakosur vendin.
Reklama
“Mendoj se të dyja palët duhet të shikojnë mundësinë për të bërë lëshime që të arrihet një dialog dhe një rrugë e mesme për të dalë nga kriza’, theksoi Duka. Ndërsa Nard Ndoka dhe Dashamir Shehi ishin të prerë në deklaratat e tyre duke theksuar që s’duhet të ketë kthim mbrapa, sepse do të çonte në revoltë të popullit. Anija jonë ose duhet të dalë në breg ose do të mbytet theksoi Dashamir Shehi.
Duka: Shpresojmë që palët të reflektojnë
Agron Duka, kryetar i Partisë i Agrare Ambientaliste, ka deklaruar dy ditë më parë se palët duhet të bëjnë lëshimet përkatëse dhe reflektimet përkatëse për sa i përket dialogut për të çuar vendin në zgjedhje të lira e të ndershme.
Duka iu referua edhe situatës politike për të cilën tha se PAA mund të rrezikojë të mos futet në zgjedhje, sipas tij, kjo për faktin se ka frikë nga gara por për shkak se me këtë qeveri standardet e zgjedhjeve nuk janë të garantuara.
“Qeveria aktuale me kokëfortësi vazhdon të qëndrojë në të sajën, shpresojmë dhe urojmë që të dy palët të arrijnë të lëshojnë në mënyrë që të arrihet konsensusi, jo që të bëjmë një deputet, por që ne të arrijmë të kemi një grup parlamentar në Parlamentin Shqiptar sepse është e domosdoshme, sepse 50% e popullatës jeton në fshat, sepse problemet e bujqësisë, blegtorisë dhe zhvillimit rural nuk janë të zgjidhura, sepse problemet mjedisore janë këto që janë. Nuk është gara që na tremb, sepse sa i përket kësaj ne kemi më shumë se një vit që punojmë për këtë punë dhe kemi gjetur një përkrahje të jashtëzakonshme në të gjithë territorin shqiptar. Ajo që na tremb është pikërisht sigurimi i zgjedhjeve të lira dhe të ndershme. Një gjë e tillë nuk mund të arrihet në kohën që ka mbetur. Gjithsesi unë gjykoj se lufta e opozitës ka arritur diçka, jo pak, të ktheje vëmendjen e opinionit shqiptar dhe ndërkombëtar pikërisht tek zgjedhjet e lira dhe të ndershme. Ka arritur që mazhoranca e sotme të lëshojë disa gjëra pikërisht në realizimin e këtyre zgjedhjeve. Unë gjykoj që opozita e sotme nuk mund të pretendojë që të arrijë perfeksionin brenda një mandati”, u shpreh kreu i PAA, Duka.
Të ngjashme
-
Koment: Copëzimi në shtete të vogla nuk është zgjidhje për BE-në
A duhen shpërfillur shtetet e vjetra.
-
Byroja përjashton Nokën me 10 ditë nga punimet e Kuvendit
Byroja e Kuvendit ka vendosur përjashtimin.
-
Ndahet nga jeta ish-ministri i LSI, Dritan Prifti
Ish-ministri i LSI-së, Dritan Prifti është.
-
“Telstar 18”, topi i “Rusi 2018”
Do të quhet Adidas Telstar 18.
als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk bos_Latn als_Latn